Νιώθω ότι είμαι από τις σκέιτερ που έχουν δεχθεί πολύ μίσος.
Πολλοί λένε… άσχημα πράγματα.
Αλλά ποτέ δεν με ένοιαζε τι λένε οι άλλοι.
Το χρησιμοποιώ ως κίνητρο και συνεχίζω να κάνω αυτό που θέλω.
ΛΕΤΙΣΙΑ ΜΠΟΥΦΟΝΙ
Μεγάλωσα στο Σάο Πάολο, στη Βραζιλία.
Ξεκίνησα το σκέιτμπορντ στα δέκα μου.
Ακούμπησα τη σανίδα κι απλώς το ερωτεύτηκα.
Μόλις ξεκίνησα να κάνω, τα μάθαινα όλα πολύ γρήγορα.
Δοκίμαζα φιγούρες από την πρώτη μέρα.
Ενώ δεν ήξερα ακόμα καλά καλά πώς να σπρώχνω, έκανα φιγούρες.
Κρατιόμουν από την πόρτα και δοκίμαζα γυρίσματα με κλοτσιά και με φτέρνα…
Στο σκέιτμπορντ πέφτεις πολύ εύκολα. Πέφτουμε συνέχεια.
Πολλοί τα παρατούν στην αρχή επειδή πονάει.
Θυμάμαι την πρώτη φορά, ήμουν σε μια κατηφόρα και έπεσα.
Και είχα γρατζουνιές παντού.
Κι έλεγα "Πλάκα έχει. Θέλω πάλι".
Έκανα σκέιτμπορντ με τα αγόρια. Ήμουν σαν αγοράκι, βασικά.
Ήμουν… Τους κόντραρα. Δοκίμαζα τις ίδιες φιγούρες.
Ήμουν το μόνο κορίτσι.
Ο γείτονάς μας με έβριζε, επειδή φορούσα ό,τι και τα αγόρια.
Φαρδιά χαμηλοκάβαλα παντελόνια, καπέλο και με τη σανίδα αγκαλιά.
Ο πατέρας μου το σιχαινόταν. Δεν ήθελε να κάνω σκέιτμπορντ.
Ήταν αυστηρός μπαμπάς.
Έλεγε ότι έπρεπε να κάθομαι σπίτι να διαβάζω
κι όχι να γυρνάω έξω με τα αγόρια. Έσπασε, μάλιστα, και τη σανίδα μου.
Αλλά την επόμενη μέρα, πήρα μια σανίδα με έναν φίλο μου και έφτιαξα καινούργια.
Το μόνο που ήθελα ήταν να κάνω σκέιτμπορντ.
Όταν ήμουν 14, με κάλεσαν στο Λος Άντζελες να συμμετάσχω στο X Games.
Τότε το συνειδητοποίησα και είπα "Εντάξει, μάλλον είμαι καλή".
2007 X GAMES ΛΟΣ ΑΝΤΖΕΛΕΣ
Καλώς ήρθατε στο Λος Άντζελες, Καλιφόρνια.
Την πρώτη φορά δεν τα πήγα πολύ καλά.
Είχα συνηθίσει να κατεβαίνω σε αγώνες στη Βραζιλία.
Η πίστα εκεί ήταν πολύ μικρή.
Στο X Games τα πάντα είχαν διπλάσιο μέγεθος.
Ήρθα τελευταία.
Μου χρειαζόταν, πιστεύω. Άλλαξε ο τρόπος που έκανα σκέιτμπορντ.
Με ώθησε να γίνω καλύτερη.
Και σκεφτόμουν "Λοιπόν, πρέπει να βελτιωθώ".
Το πρώτο χρυσό μετάλλιο της Λετίσια
έρχεται στην πατρίδα της.
Λέτι!
Η Λετίσια Μπουφόνι παίρνει το χρυσό μετάλλιο.
Η Λετίσια Μπουφόνι ξανά στην κορυφή.
Κι άλλο χρυσό μετάλλιο.
Τρεις φορές χρυσή σε X Games. Ένα χάλκινο και δύο αργυρά μετάλλια.
2010 ΑΡΓΥΡΟ - 2011 ΧΑΛΚΙΝΟ - 2012 ΑΡΓΥΡΟ 2013 ΧΡΥΣΟ - 2014 ΧΑΛΚΙΝΟ
Όταν άρχισα να κερδίζω στα X Games, όλα έγιναν πολύ γρήγορα.
Ήταν φανταστικά. Γνώρισα επαγγελματίες σκέιτερ.
Και είχα την ευκαιρία να μπω σε περιοδικά,
σε περιοδικά φίτνες ή μόδας.
Πολλοί έλεγαν ότι δεν κάνω πια σκέιτμπορντ,
ότι έχω γίνει μοντέλο, ότι έχω γίνει μοντέλο φίτνες.
Με στεναχωρούσε αυτό γιατί πάντα το σκέιτμπορντ ήταν η προτεραιότητα.
Αυτό ήταν πάντα πρώτο για μένα.
Όταν με κάλεσαν στο ESPN Body Issue, ένιωσα μεγάλη τιμή.
Στην αρχή, ήμουν αγχωμένη, γιατί ήξερα ότι θα έκανα γυμνό.
Το έκανα και ξετρελάθηκα με το αποτέλεσμα.
Αλλά πολλοί άνθρωποι δεν γνώριζαν τη φιλοσοφία
του να δείχνεις το σώμα του αθλητή,
τους μυς, και όχι οτιδήποτε άλλο.
Κι έτσι πολλοί είπαν άσχημα πράγματα,
ότι με πλήρωσαν για να το κάνω.
Είπαν ότι ξεπουλήθηκα.
Αυτό έγινε λίγο πριν το Street League, το πρώτο Street League.
ΠΑΓΚΟΣΜΙΟ ΠΡΩΤΑΘΛΗΜΑ
Ζωντανά από Σικάγο. Ιστορική μέρα σήμερα για το Street League.
Στα έξι χρόνια της ιστορίας του, πρώτη φορά θα διαγωνιστούν γυναίκες.
100% ΠΕΡΙΣΣΟΤΕΡΕΣ ΓΥΝΑΙΚΕΣ!
Το Street League ήταν ο μεγαλύτερος διαγωνισμός σκέιτμπορντ.
Περνούσα δύσκολα στην καριέρα μου
και ήθελα να κερδίσω.
Αλλάζει τα πάντα στο γυναικείο σκέιτμπορντ.
Ας ρίξουμε μια ματιά στις γυναίκες που θα διεκδικήσουν τον τίτλο.
Πολλές από τις αντιπάλους μου έλεγαν ότι δεν κάνω πια σκέιτμπορντ.
Μόλις βγούμε στην πίστα, είμαστε όλοι φίλοι.
Αλλά στο πίσω μέρος του μυαλού μου, ήξερα ότι αυτές μιλούσαν για μένα.
Πιέστηκα πολύ για να τις διαψεύσω.
Το άγχος που έχω πριν τον αγώνα,
αυτό που νιώθω, δεν είναι ό,τι καλύτερο.
Αλλά μόλις αρχίσω τον αγώνα, τα πάντα αλλάζουν.
Συγκεντρώνομαι και δεν ακούω τίποτα.
Μπορεί να ουρλιάζεις δίπλα μου, να με φωνάζεις,
μπορεί να πέφτουν πυροτεχνήματα, εγώ θα συγκεντρωθώ στο πρόγραμμά μου.
Ξέρει να κάνει άλματα, μεμονωμένες φιγούρες.
Είναι γρήγορη. Είναι καλή στη μετάβαση. Είναι καλή στο στριτ.
Η πίστα ήταν πολύ διασκεδαστική.
Υπήρχε ένα μεγάλο λογότυπο SLS στη μέση
και κανείς δεν πηδούσε πάνω από αυτό
γιατί υπήρχε μεγάλο κενό.
Τεράστιο άλμα.
Αυτό είναι. Πάμε.
ΜΠΟΥΦΟΝΙ 3,3 ΓΙΑ 1η ΘΕΣΗ 4,4
Δεν σκεφτόμουν την πρώτη ή τη δεύτερη θέση.
Ήθελα απλώς να προσγειώσω τις φιγούρες μου.
Ωραίο. Τέλεια διαδρομή. Ωραία μπροστινή 180 μοιρών.
ΜΠΟΥΦΟΝΙ 15,2 ΓΙΑ 1η ΘΕΣΗ 1,3
Θυμάμαι ότι ήμουν δεύτερη κι είχα άλλες τρεις ευκαιρίες.
Και δεν χρειαζόμουν τρελά ψηλή βαθμολογία. Μια κανονική βαθμολογία.
Αν έκανα κάτι πιο εύκολο,
θα έπαιρνα τους βαθμούς και θα περνούσα πρώτη.
Αλλά στο πίσω μέρος του μυαλό μου δεν μετρούσα τους βαθμούς.
Ήθελα να κάνω κάτι καλό. Μια πραγματική φιγούρα.
Όχι κάτι εύκολο για να νικήσω.
Τι μας επιφυλάσσει;
Φλιπ 360 μοιρών και της φεύγει η σανίδα. Δεν γύρισε εντελώς.
Δοκίμασα το φλιπ 360. Έχασα το πρώτο.
Και σκέφτηκα "Εντάξει, έχω άλλα δύο. Το 'χω".
Το δεύτερο το έχασα πάλι.
Και λέω "Τώρα θα είναι δύσκολο. Όλη η πίεση πέφτει πάνω μου.
Έχω μόνο μία ευκαιρία ακόμα".
Χρειάζεται 3,9 βαθμούς.
Να δούμε αν θα δοκιμάσει το φλιπ 360, απέτυχε δύο φορές,
ή αν θα δοκιμάσει κάτι που ξέρει ότι το 'χει.
Στο κεφάλι μου ήξερα ότι δεν χρειαζόταν κάτι τόσο δύσκολο.
Αλλά εγώ ήθελα τα δύσκολα. Ήθελα να προσγειώσω το άλμα.
Ειδικά από τη στιγμή που είχα αποτύχει δύο φορές.
Δεν θα αλλάξω το άλμα μου για να μη χάσω.
Αν κερδίσω, θέλω να κερδίσω σωστά.
Θέλει συγκέντρωση.
Όταν ξεκινάς μια φιγούρα, ξέρεις αν θα την προσγειώσεις ή όχι.
ΠΡΟΣΓΕΙΩΣΗ ΑΠΟΤΥΧΙΑ
Είχα τη σανίδα κάτω από τα πόδια μου και σκεφτόμουν "Το έχω. Θα το προσγειώσω".
Αλλά μόλις προσγειώθηκα, έχασα λίγο την ισορροπία μου.
Μόλις την ξαναβρήκα, λέω "Εντάξει. Το έκανα".
Κι άρχισα αμέσως να πανηγυρίζω.
Στο τσεπάκι της!
Άψογο.
Η Λετίσια Μπουφόνι είναι η πρώτη
παγκόσμια πρωταθλήτρια SLS Nike SB.
Όταν προσγείωσα το τελευταίο άλμα, ήταν το καλύτερο συναίσθημα.
Δύσκολα το περιγράφεις.
Σαν την ελεύθερη πτώση. Μόνο αν κάνεις θα καταλάβεις.
Ήταν η μεγαλύτερη νίκη μου, δεδομένων των συνθηκών της ζωής μου.
Μετά από αυτό κέρδισα τον σεβασμό.
Είναι ένα όνειρο.
Ονειρεύομαι το Street League εδώ και δύο εβδομάδες.
Και τα κατάφερα. Είμαι πολύ χαρούμενη.
Ήταν από τις καλύτερες στιγμές της ζωής μου.
Έφτασα σε ένα σημείο όπου κατάλαβα
ότι, αν κάνεις κάτι καλά, οι άλλοι πάντα θα λένε κακίες.
Ποτέ δεν με ένοιαξε. Εγώ ήθελα πάντα να πάω το σκέιτμπορντ στο επόμενο επίπεδο.
Φυσικά και η νίκη μετρά,
αλλά το σκέιτμπορντ είναι κάτι πολύ παραπάνω από μια νίκη.
Πολλοί γονείς έρχονται και μου λένε
ότι οι κόρες τους κάνουν σκέιτμπορντ επειδή είδαν τα βιντεάκια μου.
Είναι τέλειο να το ακούς αυτό.
Προσπαθώ να είμαι το πρότυπο που εγώ δεν είχα όταν ξεκίνησα.
Ήθελα να δείξω στον μπαμπά μου
ότι οι γυναίκες μπορούν να το κάνουν και να γίνουν επαγγελματίες.
Εγώ δεν το είχα αυτό.
Σήμερα θέλω να είμαι εγώ αυτή για τη νεότερη γενιά.
Θέλω να τους δείξω ότι μπορείς να κάνεις ό,τι θες.
Πρέπει να ακολουθείς το πάθος σου.
Μπορείς να κάνεις τα πάντα.
Υποτιτλισμός: Άννυ Ζερβού